**2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 01.2.2-MITA-K-702 „MTEP rezultatų komercinimo ir tarptautiškumo skatinimas“ projektų finansavimo sąlygų aprašo Nr. 1 (toliau – PFSA) projekto pastabų derinimo lentelė**

2015-05-27

|  |  |  |  |  |  |
| --- | --- | --- | --- | --- | --- |
| **Pastabos teikėjas** | **Eil. Nr.** | **PFSA nuostatos, kurioms teikiama pastaba** | **Komentarai/pasiūlymai** | **ŠMM pozicija** | **ŠMM argumentai** |
| Kauno technologijos universitetas  Lietuvos sveikatos mokslų universitetas  Vytauto Didžiojo universitetas  Lietuvos energetikos institutas | 1. | Sąvokos (4.1 papunktis):  „Atžalinė įmonė – nauja įmonė, kurios steigėjas arba vienas iš steigėjų yra mokslo ir studijų institucija arba įmonė ir kurios tikslas – komercinti mokslo ir studijų institucijoje (-ose) arba įmonėje (-ėse) sukurtus mokslinių tyrimų ir eksperimentinės (socialinės, kultūrinės) plėtros rezultatus.“ | Prašome atžaline įmone laikyti ne tik tą įmonę, kurioje Universitetas turi akcijų dalį, bet ir tą, kuri įkurta Universitete ar valstybiniame mokslinių tyrimų institute sukurtos intelektinės nuosavybės objektams komercinti pagrindu ir kuriai licencijuojama Universitetui ar valstybiniam mokslinių tyrimų institutui priklausanti intelektinė nuosavybė.  Esamuoju momentu KTU nėra nei vienos atžalinės įmonės steigėja akcininko statuso ir dar kartą pabrėžiame, kad siūlome atsižvelgti į prašymą, atžaline įmone laikyti ir įmonę, kai universitetas nėra jos steigėjas (akcininkas), tačiau jam priklauso intelektinės nuosavybės pagrindu mokslinių tyrimų rezultatai ir licencijavimo pagrindu universitetas gauna pajamas iš įmonės, kuri užsiima tų produktų komercializavimu.  Taip pat prašome aiškiai apibrėžti, ką turite omenyje Aprašo 4.1 punkte ir kitose vietose rašydami steigėjo sąvoką. Kas yra steigėjas ir kaip jį aiškinate? Ar steigėjas gali prisidėti prie atžalinės įmonės veiklos intelektinės nuosavybės indėliu? Jei taip, prašome atsižvelgti į tą patį pastebėjimą dėl Atžalinės įmonės apibrėžimo ir įvertinti modelį, kai universitetas yra MTEP intelektinės nuosavybės savininkas ir licencijuodamas jas gauna pajamas iš verslo įmonių. | Neatsižvelgta | ŠMM siekis – stiprinti mokslo ir studijų institucijų MTEP rezultatų komercinimo potencialą. Atkreiptume dėmesį, kad be šios priemonės mokslo ir studijų institucijų vidinių MTEP komercinimo kompetencijų tobulinimui yra planuojamos ir šios priemonės:  :   * 2014-2020 metų ES fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ įgyvendinimo priemonės Nr. 01.2.2-CPVA-K-703 „Kompetencijos centrų ir inovacijų ir technologijų perdavimo centrų veiklos skatinimas“ veiklos „Inovacijų ir technologijų perdavimo centrų veiklos skatinimas“ ir „Kompetencijos centrų veiklos skatinimas“.   Apie priemonę „Inovacijų ir technologijų perdavimo centrų veiklos skatinimas“ – bus stiprinami MSI veikiantys vidiniai padaliniai ar kt. atitinkamos organizacinės formos, kurių pagrindinis tikslas MTEP vadyba, o pagrindinės funkcijos apima žinių ir technologijų perdavimą. MSI funkcionuojančių inovacijų ir technologijų centrų veiklos yra skėtinio pobūdžio, apimančios tokius MTEP vadybos procesus kaip intelektinės nuosavybės teisių įgijimo ir paskirstymas, intelektinės nuosavybės teisių komercinimo būdų taikymas, iš MTEP veiklos rezultatų gaunamų pajamų paskirstymas, intelektinės veiklos rezultatų sklaida.  Priemonė „Kompetencijos centrų veiklos skatinimas“ - tai išskirtinio MTEP potencialo (tyrėjai, infrastruktūra) koncentravimas ar sutelkimas mokslo ir studijų institucijoje, formuojant išskirtinės MTEP kompetencijos centrą (ne atskirą juridinį asmenį, bet atitinkamą, kai kuriais atvejais ir pagal poreikį - tarpdisciplininę tyrėjų komandą), kas sudarytų galimybes pasiūlyti mokslu grindžiamas, bet komercinį potencialą galimai turinčias idėjas paruošti tolesnėms investicijoms ir jų pagrindu formuojamų verslo sprendimų plėtrai (verslo, rizikos kapitalo ir pan.)   * Rizikos kapitalas MSI – MSI finansinės inžinerijos priemonė, tikslingai nukreipta į MSI vidinių kompetencijų komercinti MTEP rezultatus stiprinimą, steigiant atžalines įmones, rengiant patentavimo strategijas ar priimant kitokius sprendimus, reikalingus MTEP rezultatų komercinimui.   Tad kartu su atžalinėms įmonėms skirta formuojama priemone, formuojama visa aibė kitų instrumentų, kurie stiprins MSI vidines kompetencijas komercinti MTEP rezultatus, efektyviai skatinsMSI-jose sukurtų intelektinės nuosavybės rezultatų komercinimą atliepiant rinkos poreikius.  Dėl paties įmonės steigimo - nuostatos dėl bendrovės steigimo ir bendrovės steigėjo yra įtvirtintos AKCINIŲ BENDROVIŲ ĮSTATYME (<http://www3.lrs.lt/pls/inter3/dokpaieska.showdoc_l?p_id=483362>) |
| 2. | Tinkamų finansuoti projekto išlaidų ir finansavimo reikalavimai (43 punktas):  „Pareiškėjas privalo savo lėšomis apmokėti išlaidas, skirtas atžalinės įmonės steigimui.“ | Atžalinių įmonių kūrimo atveju, prašytume formuojant finansavimo priemonę, svarstyti Universitetų ir valstybinių mokslinių tyrimų institutų patirtų išlaidų kompensavimo mechanizmo sukūrimą, kuris iš dalies skatintų Universitetus valstybinius mokslinių tyrimų institutus dalyvauti ir šioje veikloje. | Neatsižvelgta | Atžalinės įmonės steigimo išlaidos patikslinus 25 PFSA punktą priskirtos prie netinkamą išlaidų. |
| Lietuvos sveikatos mokslų universiteto Plėtros tarnyba | 1. | 4.1. Atžalinė įmonė – nauja įmonė, kurios steigėjas arba vienas iš steigėjų yra mokslo ir studijų institucija arba įmonė ir kurios tikslas – komercinti mokslo ir studijų institucijoje (-ose) arba įmonėje (-ėse) sukurtus mokslinių tyrimų ir eksperimentinės (socialinės, kultūrinės) plėtros rezultatus. | Prašytume patikslinti formuluotę – ar teisingai suprantame pažymėtą sakinio dalį, jog šiuo atveju naujos įmonės steigėjas gali būti bet kas, jeigu nurodomas tikslas – MTEP rezultatų komercinimas? | Neatsižvelgta | PFSA II skyriaus ,, Reikalavimai pareiš-kėjams ir partne-riams“ 14 punkte nurodoma, kas gali būti pareiškėjas, o 15 punkte nurodoma, kas gali būti projekto partneris – kalbama apie mokslo ir studijų institucijos įsteigtą įmonę, kuri užsiima ją įkūrusios mokslo ir studijų institucijos MTEP rezultatų komercinimu. |
|  | 2. | 10. Priemonės tikslas – skatinti studentų, tyrėjų ir mokslininkų įmonių (taip pat ir bendrų su mokslo ir studijų institucijomis) kūrimą bei skatinti visų tipų įmonių mokslo ir studijų institucijose sukurtų MTEP rezultatų pagrindu kuriamų inovatyvių produktų plėtojimą visuose etapuose nuo idėjos iki bandomosios gamybos (įskaitant idėjų plėtotę, mokslinius ir inžinerinius tyrimus, eksperimentinę plėtrą, prototipų kūrimą, testavimą ir naujų produktų bandomąją gamybą). | Prašytume apraše įtraukti studentų savoką. LSMU atveju svarbu, jog tai būtų suprantama kaip I, II, vientisųjų, III pakopos (įskaitant doktorantus ir rezidentus) asmenis. | Neatsižvelgta | PFSA papildytas 2.5 papunkčiu, nurodant Lietuvos Respublikos mokslo ir studijų įstatymą. |
|  | 3. | 18. Pareiškėjas, jei paraišką teikia privatus juridinis asmuo, kurio steigėjas (vienas iš steigėjų) yra mokslo ir studijų institucija, paraiškos pateikimo (registravimo) dieną yra registruotas Juridinių asmenų registre ne ilgiau kaip 6 mėnesius. | Prašytume patikslinti, ar ši nuostata taikoma, jeigu privatus juridinis asmuo yra projekto partneris. Taip pat prašytume papildyti, jog paraiškos teikimo dieną privatus juridinis asmuo gali būti dar neįsteigtas – tokiu atveju aukštoji mokykla galėtų pateikti garantinį raštą, kad iki termino x, atžalinė įmonė bus įkurta. | Neatsižvelgta | Apie siūlomą galimybę kalbama PFSA 31.1.2 papunktyje: pasirašytas ketinimų protokolas dėl atžalinės įmonės steigimo (reikalavimas taikomas, kai pareiškėjas – mokslo ir studijų institucija). |
|  | 4. | 22.3. projekto, kurio metu numatoma vykdyti Aprašo 11 punkte numatytą veiklą, turi turėtiparengtą verslo planą*.* Laikoma, kad projektas atitinka šį kriterijų, jei pareiškėjas yra parengęs verslo planą, kuriuo siekiama komercinti mokslo ir studijų institucijoje sukurtą MTEP rezultatą, kuris atitinka projektu įgyvendinamo veiksmų plano teminį specifiškumą. | Prašome patikslinti formuluotę, kad verslo planas gali būti parengtas ir pateiktas per 2 mėn. nuo paraiškos pateikimo dienos. Siūlytume už verslo plano parengtumą ir pateikimą su paraiška skirti tam tikrus naudos balus. | Neatsižvelgta | Verslo planas yra esminis dokumentas, pagal kurį yra vertinama projektinė paraiška. Stebėsenos komitete patvirtinti kriterijai yra verslo plano elementai. PFSA derinimo metu neturime galimybės keisti kriterijų, nes jie yra patvirtinti Stebėsenos komitete. |
|  | 5. | 23. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai. Pagal ši Aprašą privaloma surinkti minimali balų suma yra 40 balų. | Prašytume skirti papildomus naudos balus jungtiniams, kelių institucijų projektams ar besijungiančioms aukštosioms mokykloms. | Neatsižvelgta | PFSA derinimo metu neturime galimybės keisti kriterijų, nes jie yra patvirtinti Stebėsenos komitete. |
|  | 6. | PROJEKTO Naudos ir kokybės vertinimo LENTELĖ: **Kriterijaus vertinimo aspektai ir paaiškinimai** | Prašytume skirti daugiau naudos balų jungtiniams, kelių institucijų projektams ar besijungiančioms aukštosioms mokykloms. | Neatsižvelgta | Stebėsenos komitete patvirtinti kriterijai nenumato tokios galimybės. |
| Vilniaus Gedimino technikos universitetas | 1. | PFSA 31 punktas  ,,31. Projekto parengtumui taikomi šie reikalavimai, kuriuos neįvykdžius paraiška atmetama neprašant papildomų dokumentų:  31.1. pirmajame konkurso etape:  31.1.1. parengtas verslo planas, kuriuo siekiama komercinti mokslo ir studijų institucijoje sukurtą MTEP rezultatą, kuris atitinka projektu įgyvendinamą veiksmų plano teminį specifiškumą;“ | PFSA projekte nurodoma, kad turi būti pateiktas verslo planas. Ar yra/bus suformuluoti turinio reikalavimai verslo planui? | Neatsižvelgta | Rekomendacijos verslo planui parengti bus patalpintos Įgyvendinančiosios institucijos – MITA – svetainėje, adresu [www.mita.lt](http://www.mita.lt) |
|  | 2. | PFSA projekto 65 punktas:  ,, 65. Dotacijos sutartyje nustatomas privalomas finansinis projekto lėšų įsisavinimo spartos rodiklis, t. y. nurodoma privaloma įsisavinti procentinė lėšų dalis nuo visų projektui įgyvendinti skirtų projekto finansavimo lėšų per 6 mėnesius nuo projekto sutarties pasirašymo dienos.“ | PFSA projekto 44 punkte teigiama, kad išlaidos apmokamos taikant MTEP rezultatų komercinimo fiksuotąją sumą. Įvertinus maksimalią projektui galimą skirti finansavimo sumą ir MTEP rezultatų komercinimo fiksuotąją sumą akivaizdu, kad vieno projekto išlaidas gali sudaryti vien tik fiksuotoji suma. Tačiau aprašo 65 p. numatyta, kad dotacijos sutartyje nustatomas privalomas finansinis projekto lėšų įsisavinimo spartos rodiklis, t. y. nurodoma privaloma įsisavinti procentinė lėšų dalis nuo visų projektui įgyvendinti skirtų projekto finansavimo lėšų per 6 mėnesius nuo projekto sutarties pasirašymo dienos. Ar tikrai bus galima pasiekti finansinį projekto lėšų įsisavinimo spartos rodiklį per 6 mėn. (t. y. ar fiksuotoji suma bus išmokama dalimis)? | Neatsižvelgta | Lėšos projektų vykdytojams bus išmokamos 2014-2020 metų Europos Sąjungos fondų in-vesticijų veiksmų programos įgyvendi-nimą reglamentuo-jančių teisės aktų nustatyta tvarka, tačiau projektų vykdytojai turi siekti tarpinių projektų įgyvendinimo rodiklių, kurie prie-monės lygiu bus peržiūrimi 2018 m. gruodžio 31 d. Procentinę lėšų įsi-savinimo dalį nuo visų projektui įgyvendinti skirtų lėšų nustatys Įgyvendinančioji institucija. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_